**Naziv obveznika: OSNOVNA ŠKOLA CAVTAT**

**Adresa obveznika: Stjepana Radića 3, Cavtat**

**Broj RKP-a: 11960**

**Matični broj: 03303667**

**OIB: 07260663095**

**Oznaka razine: 31**

**Šifra djelatnosti, razdjel: 8520**

**IBAN: HR6824070001100019763**

**Cavtat, 22.07.2024.g.**

**KLASA:400-01/24-01/8**

**URBROJ:2117-30-03-24-1**

.

**Obrazloženje izvještaja o izvršenju financijskog plana**

**za razdoblje 01.01.-30.06.2024.g.**

Pravilnikom o polugodišnjem i godišnjem izvještaju o izvršenju proračuna i financijskog plana koji je stupio na snagu 25.srpnja 2023.g. i objavljen u NN br.85/23, a koji je donesen na temelju čl.76.st.3. i čl.81.st.3 Zakona o proračunu, škole su dužne dostaviti Školskom odboru na usvajanje prijedlog polugodišnjeg izvještaja o izvršenju financijskog plana za 2024. godinu do 31. srpnja 2024. godine.

Godišnji izvještaj o izvršenju financijskog plana sadrži:

-opći dio

-posebni dio

-obrazloženje

- posebne izvještaje

**Opći dio**

**Sažetak Račun prihoda i rashoda** sadrži prikaz ukupno ostvarenih prihoda i izvršenih rashoda na razini razreda ekonomske klasifikacije, razliku između ukupno ostvarenih prihoda i rashoda, te preneseni višak iz prethodne godine iskorišten u tom izvještajnom razdoblju, odnosno preneseni manjak za pokriće u tom izvještajnom razdoblju.

**Izvještaj o prihodima i rashodima prema ekonomskoj klasifikaciji** sadrži prikaz prihoda i rashoda prema ekonomskoj klasifikaciji i iskazuje se na razini razreda, skupine, podskupine i odjeljka., osim podataka u stupcu **„**Izvorni plan/rebalans“ koji su iskazani na razini razreda i skupine.

Prihodi za 2024.godinu planirani su u iznosu od 2.448.283,00 €. U razdoblju 01.01.-30.06.2024. ostvareni su prihodi u iznosu od 1.122.460,35 €, što je 45,85% u odnosu na planirane. U odnosu na izvještajno razdoblje prethodne godine prihodi su veći za 23,22%.

Do povećanja prihoda došlo je iz razloga povećanja koeficijenata za obračun plaće u javnom sektoru, povećanja iznosa božićnice i regresa, sredstava za uskrsnicu, povećanja satnice za pomoćnike u nastavi, uplata roditelja za izvanučioničku nastavu i sufinanciranje programa produženog boravka, te povećanja prihoda za materijalne troškove.

U razdoblju 01.01.-30.06.2024. rashodi su iznosili 1.117.421,04 €, što je 45,64% u odnosu na planirane rashode. U odnosu na izvještajno razdoblje prethodne godinu rashodi su veći, indeks izvršenja je 121,33.

Do povećanja rashoda došlo je iz razloga povećanja osnovice koeficijenata za obračun plaća, povećanja iznosa božićnice i regresa, uvođenja uskrsnice, povećanja satnice za pomoćnike u nastavi, povećanih troškova prijevoza učenika, te rasta cijena općenito.

**Izvještaj o prihodima i rashodima prema izvorima financiranja** sadrži prikaz prihoda i rashoda prema izvorima financiranja iskazanim na razini razreda i skupine sukladno Pravilniku.

Opći prihodi odnose se na sredstva dobivena od Osnivača za sufinaciranje projekta Zajedno možemo sve, za sufinanciranje programa produženog boravka, financiranje školskih projekata i natjecanja iz znanja učenika, te za nabavu besplatnih radnih materijala za sve učenike.

Vlastiti prihodi koji se odnose na prihode od najma školskih prostora, te prihode od kamata.

Decentralizirana sredstva odobrena Odlukom, a namijenjena su podmirenju materijalnih i financijskih rashoda, te troškovi tekućeg i investicijskog održavanja škole.

Prihodi za posebne namjene su prihodi od roditelja za sufinanciranje programa produženog boravka, te izvanučioničku nastavu, šteta na tabletima, oštećenih udžbenika i osiguranja učenika, a povećani su prvenstveno zbog povećanja broja djece u produženom boravku, rasta cijena prehrane u produženom boravku, te rasta troškova prijevoza na izvanučioničku nastavu.

Fondovi EU su sredstva namijenjena su za sufinanciranje pomoćnika u nastavi ( plaće i ostala materijalna prava).

Ostale pomoći odnose se na sredstva iz državnog proračuna za plaće i materijalna prava zaposlenih, nabavu školskih udžbenika, besplatnu školsku prehranu, te sredstva Općine Konavle za sufinanciranje Projekta zapošljavanja invalidne osobe, te financiranje Programa javnih potreba u kulturi i sportu.

Donacije se odnose na uplate fizičkih i pravnih osoba za nabavku knjižničke građe i poboljšanja uvjeta rada u školi, te uplate od Županijskog sportskog saveza, koje su namijenjene Školskom sportskom klubu.

**Izvještaj o rashodima prema** **funkcijskoj klasifikaciji** sadrži prikaz rashoda prema funkcijskoj klasifikaciji, a podaci su prikazani na razini razreda i skupine.

Prihodi rashodi razvrstani su prema namjeni

* 091 Predškolsko i osnovnoškolsko obrazovanje, rashodi u obrazovanju za normalno odvijanje života i rada u školi
* 096 Dodatne usluge u obrazovanju odnose se na natjecanja iz znanja učenika
* 098 Usluge u obrazovanju koje nisu drugdje svrstane odnose se na projekt osiguravanja pomoćnika u nastavi za učenike s teškoćama

**Višak/manjak**

Višak poslovanja-tekući iznosi 5.039,31 €.

Manjak prihoda poslovanja-preneseni iznosi 8.828,36 €, a odnosi se na metodološki manjak za troškove nastale u prosincu 2023, a koji su plaćeni u siječnju 2024. Prihod se priznaje u trenutku plaćanja i nije vidljiv u razdoblju za koji se radi izvještaj, a odnosi se na uplate roditelja za program produženog boravka, te uplate iz proračuna za školsku prehranu.

Manjak za pokriće u sljedećem izvještajnom razdoblju iznosi 3.789,05 €, a odnosi se na račune za lipanj koji su zaprimljeni u srpnju, te će sredstva za njihovo podmirenje biti doznačena nakon izvještajnog razdoblja.

**Stanje novčanih sredstava**

Stanje novčanih sredstava na početku izvještajnog razdoblja iznosilo je 10.071,52 €, dok je na kraju iznosilo 9.195,10 €.

**Posebni dio**

Obrazloženje posebnog dijela izvještaja o izvršenju financijskog plana sadrži obrazloženje izvršenja programa kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva.

**Program 1206-EU projekti UO za obrazovanje, kulturu i sport.**

Cilj programa je povlačenje sredstava iz Fondova Europske Unije.

**Tekući projekt T120602 Europski socijalni fond – Projekt ZAJEDNO MOŽEMO SVE VOL. 6 – pomoćnik u nastavi**

Projekt u okviru kojeg se osiguravaju sredstva za financiranje pomoćnika u nastavi za učenike s teškoćama u razvoju, koji se dijelom financira bespovratnim sredstvaima EU, a dijelom iz proračuna DNŽ. Pomoćnici u nastavi pružaju neposrednu potporu učenicima s teškoćama u razvoju u obavljanju školskih aktivnosti i zadataka, čime se pospješuje njihovo odgojno-obrazovno napredovanje, te pružaju potporu u komunikaciji i socijalnoj uključenosti.

Izvršenje je 35.682,42 €. U usporedbi s planom ostvareno je 45,18% a što je 89,41 % više u odnosu na izvještajno razdoblje prethodne godine. Povećani troškovi u usporedbi sa izvještajnim razdobljem prethodne godine nastali su zbog povećanja bruto plaće pomoćnika u nastavi, te zbog uključivanja većeg broja pomoćnika.

**Program 1207-Zakonski standard ustanova u obrazovanju**

Decentraliziranim financiranjem osnovnih i srednjih škola te učeničkih domova u Županiji osiguravaju se sredstva za materijalne rashode, sredstva za održavanje ustanova (investicijska i kapitalna ulaganja), kao i rashodi za nabavu nefinancijske imovine, te plaće i ostali rashodi za zaposlene koji se osiguravaju u državnom proračunu.

**Aktivnost: A120701 Osiguravanje uvjeta rada za redovno poslovanje osnovnih škola**

Rashodi za zaposlene, te materijalni i financijski rashodi neophodni za realizaciju nastavnih planova i programa javnih potreba osnovnoškolskog obrazovanja. Osiguravaju se decentraliziranim sredstvima Županije, te sredstvima MZO i Općine.**.**

Izvršenje iznosi 1.002.615,52 €. U usporedbi s planom indeks je 46,87, a u usporedbi s prošlom godinom indeks je 122,46, zbog povećanja plaća , troškova prijevoza i troškova općenito.

**Aktivnost: A 120702 Investicijska ulaganja u osnovne škole**

Investicijska ulaganja odnose se na sredstva namijenjena nabavi materijala, dijelova, kao i za održavanje i popravak objekata, opreme i postrojenja.

U 2024. godini nisu planirana investicijska ulaganja, te ni realizirana. U istom razdoblju prethodne godine uloženo je 869,91 €, za uređenje ureda stručnih suradnica.

**Aktivnost: Kapitalni projekt K 120703 Kapitalna ulaganja u osnovne škole**

Cilj kapitalnih ulaganja u škole je stvaranje kvalitetnijih uvjeta za rad.

U 2023. kao i u 2024. godini nisu planirana investicijska ulaganja.

**Program: 1208-Program ustanova u obrazovanju iznad zakonskog standarda**

Programom se osiguravaju sredstva za školska natjecanja iz znanja, te financiranje školskih projekata. Osim toga uključeni su i veliki projekti poput poticanja demografskog razvitka, gdje Ministarstvo znanosti i obrazovanja sredstvima Državnog proračuna financira udžbenike za obvezne i izborne nastavne predmete, a Upravni odjel za obrazovanje, kulturu i sport financira radne materijale za obvezne i izborne predmete, te produženi boravak u osnovnim školama.

**Aktivnost: A 120801 Poticanje demografskog razvitka**

Sredstva namijenjena radnim materijalima za sve učenike, a kako bi se osigurali najbolji uvjeti i podrška za uspješno učenje.

Planirano je 34.700,00 €, a realizirati će se u drugom polugodištu 2024.g.

**Aktivnost: A 120803 Natjecanja iz znanja učenika**

Natjecanjima iz znanja učenika nastoji se motivirati učenike na učenje, stjecanje novih znanja i vještina, te širenje vidika.

Održano je županijsko natjecanje iz matematike, izvršenje i plan, indeks je gotovo izjednačen, a u odnosu na prošlu godinu smanjenje za 9,87%.

**Aktivnost : A120804 Financiranje školskih projekata**

Uključivanem učenika u školske projekte potiče se razvoj njihovih vještina, kreativnosti i samopouzdanja.

**Aktivnost: A120808 Nabava udžbenika za učenike osnovnih škola**

Cilj aktivnosti je osigurati jednaki pristup sustavu odgoja i obrazovanja i jednake šanse na razini osnovnoškolskog obrazovanja financiranjem udžbenika uz podršku MZO.

Planirano je 29.500,00 € za nabavu udžbenika, a realizirati će se u sljedećem izvještajnom razdoblju.

**Aktivnost: A 120810 Ostale aktivnosti osnovnih škola**

Ostale aktivnosti osnovnih škola odnose se na prihode za posebne namjene (uplate roditelja za osiguranje učenika, terensku nastavu, školske časopise, naknadu štete za oštećene i izgubljene udžbenike i sl.), te donacije.

Izvršenje iznosi 4.492,27 €, što je 32,16 % u odnosu na planirano za 2024.godinu, a u odnosu na izvršenje za isto razdoblje prošle godine povećanje od 3,71 %. Povećanje prvenstveno zbog povećanja troškova prijevoza na terensku nastavu, te osiguranja učenika.

**Aktivnost: A 120811 Dodatne djelatnosti osnovnih škola**

Dodatne djelatnosti osnovnih škola odnose se na prihode od iznajmljivana školskog prostora, te prihode od kamata. U prvom polugodištu 2024.godine škola nije ostvarila prihode od iznajmljivanja školskog prostora.

**Aktivnost: A120818 Organizacija prehrane u osnovnim školama**

Osiguravanje obroka učenicima za vrijeme školskog odmora kako bi se izjednačile mogućnosti svih učenika osnovnih škola na kvalitetnu prehranu.

Izvršenje iznosi 51.317,80 €, indeks u odnosu na plan iznosi 50,26, a smanjenje u odnosu na izvještajno razdoblje prethodne godine iznosi 12,36%, iz razloga nešto manjeg broja učenika koji su u konačnici uključeni u prehranu.

**Aktivnost: A120819 Opskrba školskih ustanova higijenskim potrepštinama za učenice osnovnih škola**

Opskrba škole higijenskim potrepštinama za učenice kako bi se olakšalo održavanje higijene za vrijeme boravka u školi.

Izvršenje iznosi 1.084,50 €. Indeks gotovo izjednačen u odnosu na plan i izvršenje prethodne godine.

**Aktivnost: T 120802 Produženi boravak**

Projekt produženog boravka sufinanciran je sredstvima Osnivača, Općine Konavle, te roditelja. Na taj način se osigurava učenicima boravak u školi nakon redovne nastave, s organiziranom prehranom, te nastavnim i izvannastavnim aktivnostima.

Izvršenje iznosi 20.402,96 €., što iznosi 44,54 % u odnosu na plan/rebalans za 2024. godinu. U odnosu na izvještajno razdoblje prethodne godine povećanje od 23,13%, zbog povećanih troškova prehrane učenika i povećanja plaće za djelatnicu u produženom boravku.

Voditelj računovodstva: Ravnateljica:

Katarina Ćumo Kate Kukuljica